משרוע ליילה

מַשְׁר֫וּעְ לַ֫יְלַה (בערבית: مشروع ليلى, תעתיק מדויק: "משרוע לילא"; בעברית: הפרויקט של ליילה) היא להקת רוק אלטרנטיבי לבנונית. הלהקה הוקמה בשנת 2008 באוניברסיטה האמריקנית בביירות, כאשר שלושה נגנים, הקלידנית אוּמַ֫יַה מַלַ֫אעֶבּ, נגן הכינור האיג פאפאזיאן, והגיטריסט אנדרה שדִ֫יד, חיפשו נגנים נוספים שינגנו איתם. הם התחברו עם עוד ארבעה מוזיקאים, וביחד הקימו את להקת "משרוע ליילה". הלהקה הופיעה בחג המוזיקה בביירות בשנת 2008. הלהקה נודעת בשיריה הביקורתיים על החברה והפוליטיקה בלבנון בפרט ובעולם הערבי בכלל, בין היתר באשר לאפליה כלפי הומואים ולסביות (בעיקר כשחאמד סינו, סולן הלהקה, הוא הומוסקסואל מוצהר). הלהקה מנסה לשבור מוסכמות בעולם הערבי ולחולל שינוי בקרב האוכלוסייה על ידי שיריה, תוך שימת הדגש על האוכלוסייה הערבית הצעירה, המהווה את רוב מעריציה. ביקורתה החברתית, והעיסוק בשוויון בין נשים וגברים ובחופש מיני מעוררים התנגדות ממסדית כלפי הלהקה; ב-29 באפריל 2016 מנעה ממשלת ירדן הופעה של משרוע ליילה בקונצרט בעמאן. הרשויות הירדניות אף אסרו על חברי הלהקה להופיע בעתיד על אדמת הממלכה. כעבור יומיים, בעקבות לחץ ציבורי שאיים להוציא המוני אנשים לרחובות, חזרה בה הממשלה מן האיסור, והלהקה תוכל להופיע בעתיד בירדן. הלהקה אכן נחשבת כפופולרית, בעיקר בקרב הצעירים בעולם הערבי, אך לא רק. ישנם מעריצים רבים ללהקה מחוץ לעולם הערבי, והלהקה מרבה להופיע מחוץ לעולם הערבי על מנת להגיע למעריצים אלה. ללהקה ארבעה אלבומים: Mashrou' Leila משנת 2009, El Hal Romancy משנת 2011, Raasük משנת 2013 ו-Ibn El Leil משנת 2015. ב-14 באפריל 2016 הוציאה הלהקה את הסרט הקצר הראשון שלה (אורכו כ-13 דקות), בהשראת השיר Aoede מהאלבום Ibn El Leil. הסרט מספר כמחאה על משבר הפליטים הסורים במזרח התיכון בכלל ובלבנון בפרט, על זוג המורכב מלבנונית ופליט סורי; הסורי עוזב את לבנון ומהגר באופן לא-חוקי לספרד. הסרט גם ממחיש את הפרידה בין השניים, את קשיי הסורי בבריחתו לספרד ואת הקשיים שחווה הלבנונית לאחר שהיא מבינה שלא תראה אותו עוד לעולם. בנוסף, הקטע אף מציג בעיות פוליטיות וחברתיות שונות בחברה הלבנונית, כגון משבר הזבל שהחל מקיץ 2015, שחיתות בממשלת לבנון, ואף מדגיש את ההבדל באיכות החיים בין אזרח לבנוני ממוצע לבין פליט סורי החי במדינה. בשנת 2017 נאסרה הופעתה של משרוע ליילה בירדן. ההודעה יצאה על ידי משרד הפנים הירדני. השמרנים התנגדו לעמדות הליברליות של הלהקה ולעובדה שאחד מחברי הלהקה, חאמד סינו, הוא גיי. חַ֫אמֶד סִ֫נּוֹ (סולן) האיג פאפאזיאן (כינור) קארל גרגס (תופים) איברהים בַּ֫דֶר (בס) פיראס אבו פַ֫חֶ'ר (גיטרות) חברי להקה קודמים אשר פרשו מהלהקה: אנדרה שדִ֫יד (גיטרות) אוּמַ֫יַה מַלַ֫אעֶבּ (קלידים) 2009: Mashrou' Leila: 2011: El Hal Romancy 2013: Raasük 2015: Ibn El Leil יסמין חמדאן מדיה וקבצים בנושא משרוע ליילה בוויקישיתוף אתר האינטרנט הרשמי של משרוע ליילה משרוע ליילה, ברשת החברתית פייסבוק משרוע ליילה, ברשת החברתית אקס (טוויטר) משרוע ליילה, ברשת החברתית אינסטגרם משרוע ליילה, במסד הנתונים הקולנועיים IMDb (באנגלית) משרוע ליילה, באתר ספוטיפיי משרוע ליילה, באתר Last.fm (באנגלית) משרוע ליילה, באתר MusicBrainz (באנגלית) משרוע ליילה, באתר דיזר משרוע ליילה, באתר Discogs (באנגלית) משרוע ליילה, באתר Songkick (באנגלית) משרוע ליילה, באתר Genius משרוע ליילה, באתר בילבורד (באנגלית) אתר הלהקה אילה בלופולסקי, עכבר העיר אונליין, נגני לי ירדן: מסע בעקבות הרכב האינדי הלבנוני "משרוע ליילה", באתר הארץ, 21 בספטמבר 2012 יעל חדד, משרוע לילה: ראיתי היפסטרים מלבנון, באתר ynet, 8 ביוני 2014 איל שגיא ביזאוי, קללות, אהבה חד מינית, ביקורת פוליטית: להקת "משרוע לילא" הלבנונית שוברת את מוסכמות העולם הערבי, באתר הארץ, 29 באוקטובר 2015 צבי בראל, שירי האהבה של להקה צעירה מעוררים שדים מרבצם בלבנון, באתר הארץ, 26 ביולי 2019 שירין פלאח סעב, ההומופוביה ניצחה: הלהקה הלבנונית "משרוע לילה" מפסיקה לפעול, באתר הארץ, 13 בספטמבר 2022 Nadine Mazloum, Mashrou' Leila banned from Amman concert, Step Feed, 2016-04-26 Protests have reversed the ban on Mashrou’ Leila, Al Bawaba, April 29th, 2016 Mashrou' Leila - AOEDE (Exclusive Music Video), סרטון באתר יוטיוב Investigating the LGBT Narrative: We Interviewed 11 Jordanians on the Mashrou' Leila Ban, Al Bawaba (באנגלית)